এতে বলা হয়েছে, এ বিষয়ে ইউরোপীয়ান দেশগুলোর উদ্দেশে একটি চিঠি লিখেছেন যুক্তরাষ্ট্রের পররাষ্ট্রমন্ত্রী মাইক পম্পেও। চিঠিতে তিনি বলেছেন, ইউরোপীয় ইউনিয়নের ওই আবেদন প্রত্যাখ্যান করছে যুক্তরাষ্ট্র। কারণ, যুক্তরাষ্ট্র চায় ইরানের ওপর সর্বোচ্চ চাপ অব্যাহত রাখতে। যদি যুক্তরাষ্ট্রের জাতীয় নিরাপত্তায় সুবিধা পাওয়া যায় তাহলেই অবরোধ প্রত্যাহার করা হতে পারে। উল্লেখ্য, ইরানে বিনিয়োগ করা ইউরোপীয় ইউনিয়নের শত শত কোটি ডলারের বাণিজ্য। ওয়াশিংটন যে নতুন অবরোধ দিয়েছে ইরানের ওপর তার ফলে ইউরোপের এ বাণিজ্য মারাত্মকভাবে ক্ষতিগ্রস্ত হবে বলে আশঙ্কায় ইউরোপিয় ইউনিয়ন। এর আগে প্রেসিডেন্ট বারাক ওবামা ক্ষমতায় থাকাকালে ইরানের সঙ্গে পারমাণবিক চুক্তি করেন ২০১৫ সালে। বর্তমান প্রেসিডেন্ট সেই চুক্তি বাতিল করে দেন। তারপর তিনি মে মাসে ইরানের ওপর নতুন করে কড়া অবরোধ আরোপ করেন।